Odense Adresse-Contoirs Efterretninger, 1848-09-09
Foranlediget ved den jydske Stænderforsamlings Betænkning er under 26 f. M. udgaaet en Plakat, der blandt andet indeholder følgende Modificationer i og nærmere Bestemmelser af Forordningen af 5 Juni 1848, angaaende Udstedelse af rentebærende Kreditbeviser og Paabydelse af en Krigsskat i Danmark. § 1. Den Fritagelse, som i 86 i Anordningen af 5 Juni d. A., angaaende Udstedelse af rentebærende Kreditbeviser og Paabydelse af en Krigsskat, er tilstaaet alle Huse med Jord, hvis Hartkorn, beregnet paa den der angivne Maade, ikke udgjør en Tønde, for Deeltagelse i Krigsskatten, saalænge deres Besiddere ligge i Felten, skal være gieldende, forsaavidt de nævnte Hartkorns besiddere i kortere eller længere Tid have ligget i Felten i Løbet af det Halvaar, der gaaer forud for en af Skatteterminerne. Jøvrigt vedkommer denne Fritagelse alene Brugernes, men ikke tillige Eiernes Andeel i den af Stederne gaaende Krigsskat. § 3. Naar det endvidere sammesteds er bestemt, at, saafremt en i en Eiendom paa Prioritet indestaaende Kapital er eller bliver opsagt til Udbetaling i 11 December Termin 1848 eller i Juni Termin 1849, Grundeieren i saa Fald, ved Udbetaling af Kapital og Rente, skal være beføiet til, paa een Gang at liqvidere, hvad der til den Tid staaer tilbage af 1/2 af eet Aars Rente, da bliver denne Bestemmelse at forstaae saaledes, at den Eieren givne Tilladelse gjælder alle Kapitaler, der udbetales i de nævnte Terminer. Er imidlertid denne Udbetaling begrundet deri, at den pantsatte Eiendom skifter Eier, er den senere Eier berettiget til, at den tidligere at erholde den Deel af Rentegodtgjørelsen, som svarer til den Tid, hvorfor han har at erlægge Krigsskatten. - § 6. Det skal have sit Forblivende ved den i Forordningen af 5 Juni d. A., § 10, givne Forskrift, hvorefter det i de øvrige Kjøbstæder, som i Kjøbenhavn, alene er de Beboere, der drive borgerlig eller anden med den analog Næring, som have at udrede den i denne Paragraph omhandlede Deel af Krigsskatten, saa at altsaa alle andre Kjøbstædernes Beboere - navnligen de i dem bosatte Embedsmænd – som ikke drive slig Næring, ere fritagne derfor. Derimod blive Reglerne i berørte Paragraph om Fordelingen af det paa enhver Kjøbstad faldende Beløb af Skatten mellem de paagjældende skat pligtige Beboere forandret saaledes, at, forsaavidt det er foreskrevet, at Fordelingen skal skee mellem de Skat pligtige i Forhold til det Bidrag til Fattigvæsenet, hvortil enhver af dem er ansat, skal der herved alene tages Hensyn til det Bidrag til Fattigvæsenet eller til Kommune-Udgifterne i det Hele, Fattigbidraget derunder indbefattet, som er lignet paa Formue og Leilighed og som Følge heraf skulle ogsaa kun de være fritagne for at deeltage i Udredelsen af denne Deel af Krigsskatten, som alene svare det mindste i enhver Kjøbstad paa Formue og Leilighed lignede Bidrag til Fattigvæsenet, eller til Kommuneudgifterne i det Hele. - Ved den forestaaende Dislocering af Tropperne afgaaer Livgarden til Fods til Kjøbenhavn (1 Kompagni forlægges vexelviis til Hillerød for at forrette Vagttjeneste hos Hs. Maj. Kongen paa Frederiksborg Slot), 1ste Linie=Jnf. Bat. garnisonerer i Kjøbenhavn, 2den med 3 Komp. i Holbek og 1 i Frederikssund, 3die med 3 Komp. i Sorø og 1 i Ringsted, 4de med 3 Komp. i Nykjøbing paa Falster og 1 i Vordingborg (1ste Reserve Bat anvises Stabsqvarteer i Kjøbenhavn, 2den Præstøy), 5te med 2 Komp. i Odense og 2 i Svendborg, 6te med 2 Komp. i Varde og 2 i Fredericia (3die Reserve=Bat faaer Stabsqvarteer i Svendborg), 7de med 2 Komp. i Aarhuus og 2 i Skanderborg, 8de med 2 Komp. i Randers, 1 i Ringkjøbing og 1 i Holstebro (4de ResiBat, gives Stabsqvarteer i Fredericia), 9de med 3 Komp. i Viborg og 1 i Thisted, 11te med 3 Komp. i Aalborg og 1 i Hjørring (5te Res. Bat erholder Stabs qvarteer i Thisted, 12te i Ribe, 10de og 13de forlægges til Als. 1ste Jægerkorps skal garnisonere i Horsens, 2det i Helsingør (1ste Res-Jægerkorps erholder Stabsqvarteer i Kjøbenhavn, hvor ogsaa Reserven fra 2det Jægerkorps erholder Allarmplads, medens Reserven fra 1ste Jægerkorps erholder Allarmplads i Fredericia) og 3die i Nyborg (3die Reservejægerkorps skal have Stabsqvarteer i Assens). Naar Bataillonerne ere ankomne til Standqvartererne, beholdes under Vaaben: a) de, som aspirere til Forfremmelse; b) de, som ikke ønske at hjemforloves; c) de af Mandskabet, som have viist mindre Dygtighed og mindre god Opførsel, og d) saamange af det yngste og senest tilkomne Mandskab, som behøves for at holde 40 a 50 Md. pr. Kompagni. Det øvrige Mandskab hjemforloves indtil 1 Marts eller til den Tid, de muligen tidligere maatte blive indkaldte. Reserve-Bataillonernes Mandskab hjemforloves ligeledes med Undtagelse af det, som maatte befinde sig i Kategorierne a og b. De frivillige Korpshjemforloves, forsaavidt de ønske det, men afgaae iøvrigt til deres Hjemsted, hvor de slutte sig til de der kantonnerende Tropper. Artilleriet og Espingolbatteriet i Jylland forlægges i Kantonnements mellem Skanderborg, Aarhuus og Randers, med Train, Reservestalde m. v., henimod Grenaa og Ebeltoft. - Kavalleriet skal garnisonere som følger: 3die Dragon=Reg. i Aarhuus, 4de med 1 Eskadron i Veile og Resten paa Als, 5te i Randers, 6te i Odense; Gardehusardivisionens 3 Eskadroner i Horsens og Omegn. Mandskabet permitteres efter samme Regler som for Jnfanteriet, dog kun saamange, at det til Hestevartning fornødne Mandskab beholdes til Tjeneste. Gardehusarernes Linie-Eskadroner, beholde samtlige Mandskaber til Tjeneste. Livgarde Eskadronen afgaaer til Hillerød, for at overtage Vagt tjenesten hos Hs. Maj. Kongen paa Frederiksborg Slot. - Brigadeindelingen bliver som følger: 1ste Brigade, Hs. Durchl. Generalm. Prindsen af Wittgenstein: de til Kjøbenhavns Garnison henhørende Troppeafdelinger; 2den Brigade, Oberst v. Rye, 2det Jægerkorps, 2den, 3die og 4de Linie=Jnfanterie=Bataillon og 2den Reserve=Bataillon; 3die Brigade, Generalmajor v. Schleppegrell: 5te Linie=Jnf. Bat., 3die Res. Bat og 3die Jægerkorps, 4de Brigade, Generalmajor v. Bülow, 8de, 9de og 11te Linie=Jnf. Bat og 5te Reserve=Bat.; 5te Brigade, Generalmajor v. Moltke, 6te og 7de Linie-Jnf. Bat., 4de Reserve=Bat., 12te Linie-Jnf.-Bat., 1ste Jægerkorps og Reserven fra 1ste Jægerkorps. Flankekorpset opløses som saadant, og dets Stab reorganiseres som Brigadestab. Major v. Caroc retournerer til Kjøbenhavn.